ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 135/48

Rikors ippreżentat fis-6 ta’ Frar 2014 – Harrys Pubar vs UASI – Harry’s New York Bar (HARRY’S NEW YORK BAR)

(Kawża T-84/14)

2014/C 135/61

Lingwa tar-rikors: l-Ingliż

Partijiet

Rikorrenti: Harrys Pubar AB (Gothenburg, l-Isvezja) (rappreżentant: L.-E. Ström, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Harry’s New York Bar SA (Pariġi, Franza)

Talbiet tar-rikorrenti

— tannulla d-deċiżjoni tal-Ewwel Bord tal-Appell tal-UASI, tal-14 ta’ Novembru 2013, mogħtija fil-Każijiet magħquda R 1038/2012-1 u R 1045/2012-1;

— tikkundanna lill-konvenut għall-ispejjeż.

Motivi u argumenti prinċipali

Applikanti għat-trade mark Komunitarja: il-parti l-oħra fil-proċedimenti quddiem il-Bord tal-Appell

Trade mark Komunitarja kkonċernata: it-trade mark verbali “HARRY’S NEW YORK BAR” għal prodotti u servizzi fil-klassijiet 25, 30, 32 u 43 – Applikazzjoni għat-trade mark Komunitarja Nru 3 383 445

Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti

Trade mark jew sinjal invokat: it-trade marks Svediżi rreġistrati bin-numri 356 009, 320 026, 315 142 u 55 6513-1066 għal prodotti u servizzi fil-klassijiet 25 u 42

Deċiżjoni tad-Diviżjoni tal-Oppożizzjoni: oppożizzjoni ddikjarata parzjalment fondata

Deċiżjoni tal-Bord tal-Appell: rikors iddikjarat parzjalment fondat fil-Każ R 1038/2012-1 u miċħud fil-Każ R 1045/2012-1

Motivi invokati: ksur tal-Artikolu 8(1)(b) u (4) tar-Regolament dwar it-trade mark Komunitarja
MT Il-Ġurnal Uffiċjali tal-Unjoni Ewropea C 135/59

Rikors ippreżentat fit-28 ta’ Frar 2014 – Canadian Solar Emea et vs Il-Kunsill

(Kawża T-163/14)

2014/C 135/78

Lingwa tal-kawża: l-Ingliż

Partijiet

Rikorrenti: Canadian Solar Emea GmbH (München, il-Ġermanja); Canadian Solar Manufacturing (Changshu), Inc. (Changshu, iċ-Ċina); Canadian Solar Manufacturing (Luoyang), Inc. (Luoyang, iċ-Ċina); Csi Cells Co. Ltd (Suzhou, iċ-Ċina); u Csi Solar Power (iċ-Ċina), Inc. (Suzhou) (rappreżentanti: A. Willems, S. De Knop u J. Charles, avukati)

Konvenut: Il-Kunsill tal-Unjoni Ewropea

Talbiet tar-rikorrenti

— tiddikjara r-rikors ammissibbli;

— tannulla r-Regolament ta’ Implimentazzjoni tal-Kunsill (UE) Nru 1239/2013, tat-2 ta’ Diċembru 2013, li jimponi dazju kumpensatorju definittiv fuq importazzjonijiet ta’ moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkunsinnati mir-Repubblika Popolari taċ-Ċina (ĠU L 325, p. 66), sa fejn japplika għar-rikorrenti;

— tikkundanna l-konvenut għall-ispejjeż.

Motivi u argumenti prinċipali

Insostenn tar-rikors tagħhom, ir-rikorrenti jinvokaw tliet motivi.

1. L-ewwel motiv ibbażat fuq il-fatt li permezz ta’ impożizzjoni ta’ miżuri kumpensatorji fuq moduli fotovoltajċi tas-siliċju kristallin u komponenti ewlenin li huma kkunsinnati mir-Repubblika Popolari taċ-Ċina filwaqt li n-notifika tal-bidu ta’ proċedimenti kienet issemmi biss moduli fotovoltajċi tas-siliċju kristallin u komponenti ewlenin li joriġinaw mir-Repubblika Popolari taċ-Ċina, l-istituzzjonijiet kisru l-Artikolu 10(12) u (13) tar-Regolament tal-Kunsill (KE) Nru 597/2009 (1).

2. It-tieni motiv ibbażat fuq il-fatt li permezz ta’ impożizzjoni ta’ miżuri kumpensatorji fuq moduli fotovoltajċi tas-siliċju kristallin u komponenti ewlenin li ma kinux suġġetti għal investigazzjoni kontra s-sussidji, l-istituzzjonijiet kisru l-Artikoli 1 u 27 tar-Regolament tal-Kunsill (KE) Nru 597/2009.

3. It-tielet motiv ibbażat fuq il-fatt li permezz tat-twettiq ta’ investigazzjoni waħda biss għal żewġ prodotti distinti (jiġifieri, moduli fotovoltajċi tas-siliċju kristallin u ċelloli), l-istituzzjonijiet kisru l-Artikolu 2(c) tar-Regolament tal-Kunsill (KE) Nru 597/2009.

(1) Regolament tal-Kunsill (KE) Nru 597/2009, tal-11 ta’ Ġunju 2009, dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea (ĠU L 188, p. 93).
MT Il-Ġurnal Uffiċjali tal-Unjoni Ewropea C 142/44

Rikors ippreżentat fit-28 ta’ Frar 2014 – Yingli Energy (iċ-Ċina) et vs Il-Kunsill

(Kawża T-161/14)

2014/C 142/57

Lingwa tal-kawża: l-Ingliż

Partijiet

Rikorrenti: Yingli Energy (iċ-Ċina) Co. Ltd (Baoding, iċ-Ċina); Baoding Tianwei Yingli New Energy Resources Co. Ltd (Baoding); Hainan Yingli New Energy Resources Co. Ltd (Haikou, iċ-Ċina); Hengshui Yingli New Energy Resources Co. Ltd (Hengshui, iċ-Ċina); Tianjin Yingli New Energy Resources Co. Ltd (Tianjin, iċ-Ċina); Lixian Yingli New Energy Resources Co. Ltd (Baoding); Baoding Jiasheng Photovoltaic Technology Co. Ltd (Baoding); Beijing Tianneng Yingli New Energy Resources Technology Co. Ltd (Beijing, iċ-Ċina); Yingli Energy (Beijing) Co. Ltd (Beijing); Yingli Green Energy Europe (Düsseldorf, il-Ġermanja); Yingli Green Energy South East Europe GmbH (Grünwald, il-Ġermanja); Yingli Green Energy France SAS (Lyon, Franza); Yingli Green Energy Spain, SL (La Moraleja, Spanja); Yingli Green Energy Italia Srl (Ruma, l-Italja); u Yingli Green Energy International AG (Kloten, l-Isvizzera) (rappreżentanti: A. Willems, S. De Knop u J. Charles, avukati)

Konvenut: Il-Kunsill tal-Unjoni Ewropea

Talbiet tar-rikorrenti

— tiddikjara r-rikors ammissibbli;

— tannulla r-Regolament ta’ implimentazzjoni tal-Kunsill (UE) Nru 1239/2013, tat-2 ta’ Diċembru 2013, li jimponi dazju kumpensatorju definittiv fuq importazzjonijiet ta’ moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkunsinnati mir-Repubblika Popolari taċ-Ċina (ĠU L 325, p. 66), sa fejn jikkonċerna lir-rikorrenti;

— tikkundanna lill-konvenut għall-ispejjeż.

Motivi u argumenti prinċipali

Insostenn tar-rikors tagħhom, ir-rikorrenti jinvokaw tliet motivi.

1. L-ewwel motiv ibbażat fuq l-allegazzjoni li billi imponew miżuri kumpensatorji fuq moduli fotovoltajċi tas-siliċju kristallin u komponenti ewlenin ikkunsinnati mir-Repubblika Popolari taċ-Ċina filwaqt li n-Notifika ta’ bidu semmiet biss moduli fotovoltajċi tas-siliċju kristallin u komponenti ewlenin li joriġinaw mir-Repubblika Popolari taċ-Ċina, l-Istituzzjonijiet kisru l-Artikoli 10(12) u 10(13) tar-Regolament tal-Kunsill (KE) Nru 597/2009 (1).

2. It-tieni motiv ibbażat fuq l-allegazzjoni li billi imponew miżuri kumpensatorji fuq moduli fotovoltajċi tas-siliċju kristallin u komponenti ewlenin li ma kinux suġġetti għal investigazzjoni antisussidji, l-Istituzzjonijiet kisru l-Artikoli 1 u 27 tar-Regolament tal-Kunsill (KE) Nru 597/2009.

3. It-tielet motiv ibbażat fuq l-allegazzjoni li billi wettqu investigazzjoni waħda għal żewġ prodotti differenti (jiġifieri, moduli fotovoltajċi tas-siliċju kristallin u ċelluli), l-Istituzzjonijiet kisru l-Artikolu 2(c) tar-Regolament tal-Kunsill (KE) Nru 597/2009.

(1) Regolament tal-Kunsill (KE) Nru 597/2009, tal-11 ta’ Ġunju 2009, dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea (ĠU L 188, p. 93)
MT Il-Ġurnal Uffiċjali tal-Unjoni Ewropea C 159/34

Rikors ippreżentat fit-28 ta’ Frar 2014 – JingAo Solar et vs Il-Kunsill

(Kawża T-158/14)

2014/C 159/46

Lingwa tal-kawża: l-Ingliż

Partijiet

Rikorrenti: JingAo Solar Co. Ltd (Ningjin, iċ-Ċina); Shanghai JA Solar Technology Co. Ltd (Shanghai, iċ-Ċina); Yangzhou JA Solar Technology Co. Ltd (Yangzhou, iċ-Ċina); Hefei JA Solar Technology Co. Ltd (Hefei, iċ-Ċina); Shanghai JA Solar PV Technology Co. Ltd (Shanghai, iċ-Ċina); u JA Solar GmbH (Munich, il-Ġermanja) (rappreżentanti: A. Willems, S. De Knop u J. Charles, avukati)

Konvenut: Il-Kunsill tal-Unjoni Ewropea

Talbiet

— tiddikjara r-rikors ammissibbli;

— tannulla r-Regolament ta’ Implimentazzjoni tal-Kunsill (UE) Nru 1239/2013, tat-2 ta’ Diċembru 2013, li jimponi dazju kumpensatorju definittiv fuq importazzjonijiet ta’ moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkunsinnati mir-Repubblika Popolari taċ-Ċina (ĠU L 325, p. 66), sa fejn japplika għar-rikorrenti;

— tikkundanna lill-konvenut għall-ispejjeż.

Motivi u argumenti prinċipali

Insostenn tar-rikors tagħhom, ir-rikorrenti jinvokaw tliet motivi.

1. L-ewwel motiv, ibbażat fuq il-fatt li, billi imponew miżuri kumpensatorji fuq moduli fotovoltajċi tas-siliċju kristallin u komponenti ewlenin ikkunsinnati mir-Repubblika Popolari taċ-Ċina, meta l-avviż tal-bidu semmiet biss moduli fotovoltajċi tas-siliċju kristallin u komponenti ewlenin li joriġinaw mir-Repubblika Popolari taċ-Ċina, l-istituzzjonijiet Ewropej kisru l-Artikoli 10(2) u 10(3) tar-Regolament tal-Kunsill (KE) Nru 597/2009 (1).

2. It-tieni motiv, ibbażat fuq il-fatt li, billi imponew miżuri kumpensatorji fuq moduli fotovoltajċi tas-siliċju kristallin u komponenti ewlenin li ma kinux is-suġġett ta’ investigazzjoni antidumping, l-istituzzjonijiet Ewropej kisru l-Artikoli 1 u 27 tar-Regolament tal-Kunsill (KE) Nru 597/2009.

3. It-tielet motiv, ibbażat fuq il-fatt li, billi wettqu investigazzjoni waħda biss għal żewġ prodotti distinti (jiġifieri, il-moduli fotovoltajċi tas-siliċju kristallin u ċ-ċelloli), l-istituzzjonijiet Ewropej kisru l-Artikolu 2(c) tar-Regolament tal-Kunsill (KE) Nru 597/2009.

(1) Regolament tal-Kunsill (KE) Nru 597/2009, tal-11 ta’ Ġunju 2009, dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea (ĠU L 188, p. 93).
MT Il-Ġurnal Uffiċjali tal-Unjoni Ewropea C 212/33

Rikors ippreżentat fis-27 ta’ Marzu 2014 – Hüpeden vs Il-Kunsill u Il-Kummissjoni

(Kawża T-206/14)

2014/C 212/43

Lingwa tal-kawża: il-Ġermaniż

Partijiet

Rikorrenti: Hüpeden & Co. (GmbH & Co.) KG (Hamburg, il-Ġermanja) (rappreżentant: K. Landry, avukat)

Konvenuti: Il-Kunsill tal-Unjoni Ewropea u l-Kummissjoni Ewropea

Talbiet

— tikkundanna lill-konvenuti jħallsu lir-rikorrenti danni fl-ammont ta’ EUR 1 18 762.57, miżjuda bl-interessi bir-rata ta’ 8 % fis-sena mid-data tan-notifika tas-sentenza jew tikkonstata li hemm dritt ta’ kumpens għad-danni kontra l-konvenuti;

— tikkundanna lill-konvenuti għall-ispejjeż tal-kawża

Motivi u argumenti prinċipali

Ir-rikorrenti titlob danni minħabba l-adozzjoni tar-Regolament (KE) Nru 1355/2008 (1), iddikjarat invalidu permezz ta’ sentenza tal-Qorti tal-Ġustizzja tat-22 ta’ Marzu 2012 fil-kawża Grünwald Logistik Service GmbH (GLS) vs Hauptzollamt Hamburg-Stadt (C-338/10).

Ir-rikorrenti ssostni li huwa minnu li d-dazji antidumping miġbura indebitament fuq il-bażi ta’ dan ir-regolament ġew irrimborsati mill-awtoritajiet doganali nazzjonali, iżda hija sostniet dannu finanzjarju minħabba li kienet obbligata, minħabba t-telf ta’ likwidità, tirrikorri għal self bankarju supplimentari u tħallas interessi skont ir-rata tas-suq, kif ukoll tirrikorri għal self għal żmien qasir b’rata fissa. Għaldaqstant, hija titlob ir-rimbors tad-differenza bejn l-interessi mħallsa minnha fuq self bankarju u l-interessi iktar baxxi li kien ikollha tħallas fl-assenza ta’ dazji antidumping. Ir-rikorrenti ssostni f’dan ir-rigward li, billi adottat illegalment ir-Regolament Nru 1355/2008, il-konvenuta kisret id-dmir tagħha ta’ diliġenza u l-prinċipju ta’ amministrazzjoni tajba b’mod suffiċjentement serju, li wassal lir-rikorrenti ġġarrab dannu li ma jistax jiġi kkumpensat mod ieħor peress li l-ħlas ta’ interessi fuq id-differenzi favur il-persuni taxxabbli mid-data tal-ħlas ma huwiex previst mid-dispożizzjonijiet nazzjonali rilevanti għad-dazji fuq l-importazzjoni.

(1) Regolament tal-Kunsill (KE) Nru 1355/2008, tat-18 ta’ Diċembru 2008, li jimponi dazju anti-dumping definittiv u jiġbor b’mod definittiv id-dazju provviżorju impost fuq l-importazzjonijiet ta’ ċertu frott taċ-ċitru ppreparat jew ippriżervat (prinċipalment il-mandolin, eċċ.) li joriġina mir-Repubblika tal-Poplu taċ-Ċina (ĠU L 350, p. 35).
MT Il-Ġurnal Uffiċjali tal-Unjoni Ewropea C 223/17

Appell ippreżentat fit-22 ta’ April 2014 minn Jean-Pierre Bodson et mis-sentenza mogħtija fit-12 ta’ Frar 2014 mit-Tribunal għas-Servizz Pubbliku fil-Kawża 73/12, Bodson et vs BEI

(Kawża T-240/14 P)

2014/C 223/22

Lingwa tal-kawża: il-Franċiż

Partijiet

Appellanti: Jean-Pierre Bodson (Lussemburgu, il-Lussemburgu); Dalila Bundy (Cosnes-et-Romain, Franza); Didier Dulieu (Roussy-le-Village, Franza); Marie-Christel Heger (Nospelt, il-Lussemburgu); Evangelos Kourgias (Senningerberg, il-Lussemburgu); Manuel Sutil (il-Lussemburgu); Patrick Vanhoudt (Gonderange, il-Lussemburgu); u Henry von Blumenthal (Bergem, il-Lussemburgu) (rappreżentant: L. Levi, avukat)

Parti oħra fil-proċedura: Il-Bank Ewropew tal-Investiment

Talbiet tal-appellanti

— tannulla s-sentenza tat-Tribunal għas-Servizz Pubbliku tal-Unjoni Ewropea tat-12 ta’ Frar 2014 fil-Kawża F-73/12;

— konsegwentement, tagħti lill-appellanti l-benefiċċju tat-talbiet tagħhom fl-ewwel istanza u, għaldaqstant, — tannulla d-deċiżjonijiet li jiġu applikati għall-appellanti d-deċiżjoni tal-bord tad-diretturi tal-BEI tat-13 ta’ Diċembru 2011 li tistabbilixxi progressjoni salarjali limitata għal 2,8 % u d-deċiżjoni tal-kumitat ta’ tmexxija tal-BEI tal-14 ta’ Frar 2012 li tiddefinixxi skeda ta’ mertu li twassal għal telf ta’ 1 % tas-salarju, deċiżjoniijet inklużi fid-dikjarazzjonijiet tas-salarju ta’ April 2012, kif ukoll tannulla, sal-istess punt, id-deċiżjonijiet kollha inklużi fid-dikjarazzjonijiet tas-salarju suċċessivi; — għaldaqstant; — tikkundanna lill-appellat għall-ħlas tad-differenza fir-remunerazzjoni li tirriżulta mid-deċiżjonijiet iċċitati iktar 'il fuq tal-bord tad-diretturi tal-BEI tat-13 ta’ Diċembru 2011 u tal-kumitat ta’ tmexxija tal-BEI tal-14 ta’ Frar 2012 meta mqabbla mal-applikazzjoni tas-sistema preċedenti tas-salarju; din id-differenza fir-remunerazzjoni għandha tiżdied bl-interessi moratorji dekorribbli mit-12 ta’ April 2012 u, sussegwentement, mit-12 ta’ kull xahar, sal-clearance komplet, fejn dawn l-interessi jiġu stabbiliti fil-livell tar-rata tal-BĊE miżjuda bi 3 punti; — tikkundanna lill-appellat għall-ħlas tad-danni għall-preġudizzju subit minħabba t-telf tas-setgħa ta’ xiri, dan il-preġudizzju huwa valutat ex aequo et bono, u b’mod provviżorju, għal 1,5 % tar-remunerazzjoni mensili ta’ kull appellant; — tikkundanna lill-BEI għall-ispejjeż kollha;

— tikkundanna lill-appellata għall-ispejjeż kollha taż-żewġ istanzi.

Aggravji u argumenti prinċipali

Insostenn tal-appell tagħhom, l-appellanti jinvokaw erba’ aggravji.

1. L-ewwel aggravju huwa bbażat fuq ksur tad-differenza tan-natura bejn ir-relazzjoni ta’ impjieg b’kuntratt u r-relazzjoni ta’ impjieg statutorju, fuq ksur tal-kundizzjonijiet fundamentali tar-relazzjoni ta’ impjieg u fuq ksur tal-klassifikazzjoni legali tal-memorandum ta’ qbil.

2. It-tieni aggravju huwa bbażat fuq kontradizzjoni fis-sentenza tat-Tribunal għas-Servizz Pubbliku u fuq żnaturament tal-proċess.

3. It-tielet aggravju huwa bbażat fuq ksur tal-prinċipji ta’ ċertezza legali, ta’ nuqqas ta’ retroattività u ta’ prevedibbiltà, kif ukoll fuq żnaturament tal-proċess.
MT Il-Ġurnal Uffiċjali tal-Unjoni Ewropea C 245/25

Rikors ippreżentat fil-21 ta’ Mejju 2014 – The Smiley Company vs UASI – The Swatch Group Management Services (HAPPY TIME)

(Kawża T-352/14)

2014/C 245/33

Lingwa tar-rikors: l-Ingliż

Partijiet

Rikorrenti: The Smiley Company SPRL (Brussell, il-Belġju) (rappreżentanti: I. Helbig, P. Hansmersmann u S. Rengshausen, avukati)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: The Swatch Group Management Services AG (Biel, l-Isvizzera)

Talbiet tar-rikorrenti

— tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-6 ta’ Frar 2014, fil-Każ R 1497/2013-1;

— tiċħad l-oppożizzjoni permezz ta’ bidla fid-deċiżjoni kkontestata;

— tordna lill-UASI jħallas l-ispejjeż tar-rikorrenti quddiem il-Qorti Ġenerali u tordna lill-intervenjenti tħallas l-ispejjeż tar-rikorrenti quddiem il-Bord tal-Appell.

Motivi u argumenti prinċipali

Applikanti għat-trade mark Komunitarja: ir-rikorrenti

Trade mark Komunitarja kkonċernata: it-trade mark verbali “HAPPY TIME” għal prodotti u servizzi fil-klassijiet 14 u 35 – Applikazzjoni għal trade mark Komunitarja Nru 1 0 1 06 813

Proprjetarju tat-trade mark jew tas-sinjal invokat insostenn tal-oppożizzjoni: The Swatch Group Management Services AG

Trade mark jew sinjal invokat: reġistrazzjoni internazzjonali, li tindika lill-Unjoni Ewropea, tat-trade mark verbali “HAPPY HOURS” għal servizzi fil-klassijiet 35 u 37

Deċiżjoni tad-Diviżjoni tal-Oppożizzjoni: oppożizzjoni milqugħa parzjalment

Deċiżjoni tal-Bord tal-Appell: appell miċħud

Motivi invokati: ksur tal-Artikolu 8(1)(b) tar-Regolament Nru 207/2009
MT Il-Ġurnal Uffiċjali tal-Unjoni Ewropea C 253/32

Rikors ippreżentat fit-28 ta’ April 2014 – City Index vs UASI – Citigroup and Citibank (CITY INDEX)

(Kawża T-296/14)

2014/C 253/47

Lingwa tar-rikors: l-Ingliż

Partijiet

Rikorrenti: City Index Ltd (Londra, ir-Renju Unit) (rappreżentant: B. Brandreth, Barrister)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Partijiet oħra quddiem il-Bord tal-Appell: Citigroup, Inc. and Citibank, NA (New York, USA)

Talbiet tar-rikorrenti

— tannulla parzjalment id-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tad-19 ta’ Frar 2014 fil-Każ R 172/2013-2 li laqgħet l-oppożizzjoni fir-rigward ta’ prodotti u servizzi fil-klassijiet 9, 16 u 36;

— tikkundanna lill-konvenut għall-ispejjeż tal-proċeduri quddiem il-Bord tal-Appell u l-Qorti Ġenerali tar-rikorrenti.

Motivi u argumenti prinċipali

Applikanti għat-trade mark Komunitarja: ir-rikorrenti

Trade mark Komunitarja kkonċernata: it-trade mark verbali “CITY INDEX” għal prodotti u servizzi fil-klassijiet 9, 16, 36 u 41 – Applikazzjoni għat-trade mark Komunitarja Nru 7 4 58 094

Proprjetarju tat-trade mark jew tas-sinjal invokat insostenn tal-oppożizzjoni: Citigroup, Inc. u Citibank, NA

Trade mark jew sinjal invokat: it-trade mark figurattiva li tinkludi l-element verbali “citi” għal prodotti u servizzi fil-klassijiet 9, 16 36 u 42, it-trade marks figurattivi Komunitarji u nazzjonali li jinkludu l-elementi verbali “citifinancial” u “citibank”, kif ukoll it-trade marks Komunitarji u nazzjonali “CITICAPITAL”, “CITIMONEY”, “CITIFINANCIAL”, “CITI”, “CITIBOND”, “CITICONNECT”, “CITIBANK” u “CITICARD”

Deċiżjoni tad-Diviżjoni tal-Oppożizzjoni: oppożizzjoni miċħuda

Deċiżjoni tal-Bord tal-Appell: id-deċiżjoni tal-Diviżjoni tal-Oppożizzjoni hija parzjalment annullata u l-applikazzjoni għat-trade mark Komunitarja hija parzjalment miċħuda.

Motivi invokati: ksur tal-Artikolu 8(1)(b) tar-Regolament Nru 207/2009
MT Il-Ġurnal Uffiċjali tal-Unjoni Ewropea C 282/41

Rikors ippreżentat fit-12 ta’ Ġunju 2014 – The Goldman Sachs Group vs Il-Kummissjoni

(Kawża T-419/14)

2014/C 282/54

Lingwa tal-kawża: l-Ingliż

Partijiet

Rikorrenti: The Goldman Sachs Group, Inc (New York, l-Istati Uniti tal-Amerika) (rappreżentanti: W. Deselaers, J. Koponen u A. Mangiaracina, avukati)

Konvenuta: Il-Kummissjoni Ewropea

Talbiet tar-rikorrenti

— tannulla, b’mod sħiħ jew parzjalment, l-Artikoli 1, 2, 3 u 4 tad-Deċiżjoni tal-Kummissjoni C(2014) 2139, tat-2 ta’ April 2014, fil-Każ COMP/39.610 – Power Cables, sa fejn daw jikkonċernaw lir-rikorrenti; u/jew

— tnaqqas il-multa imposta fuq ir-rikorrenti mill-Artikolu 2 tad-deċiżjoni;

— tordna lill-Kummissjoni tbati l-ispejjeż tal-kawża.

Motivi u argumenti prinċipali

Insostenn tar-rikors tagħha, ir-rikorrenti tinvoka sitt motivi.

1. L-ewwel motiv, li jallega li d-deċiżjoni kkontestata tikser l-Artikolu 101 TFUE u l-Artikolu 23(2) tar-Regolament tal-Kunsill (KE) Nru 1/2003, tas-16 ta’ Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (1) billi żammet lil GS Group responsabbli in solidum għall-ksur allegatament imwettaq minn Prysmian.

2. It-tieni motiv, li jallega li d-deċiżjoni kkontestata tikser l-Artikolu 2 tar-Regolament tal-Kunsill (KE) Nru 1/2003 u l-Artikolu 296 TFUE għaliex ma tipprovax b’mod sodisfaċjenti fil-liġi li GS Group effettivament eżerċitat influwenza deċiżiva fuq Prysmian matul il-perijodu rilevanti.

3. It-tielet motiv, li jallega li d-deċiżjoni kkontestata tikser l-Artikolu 101 TFUE u l-Artikolu 23(2) tar-Regolament tal-Kunsill (KE) Nru 1/2003, peress li tikser il-prinċipju ta’ responsabbiltà personali u l-preżunzjoni tal-innoċenza.

4. Ir-raba’ motiv, li jallega li d-deċiżjoni kkontestata tikser l-Artikolu 101 TFUE u l-Artikolu 23(2) tar-Regolament tal-Kunsill (KE) Nru 1/2003 peress li tikser il-prinċipji taċ-ċertezza legali u li l-penali għandha tkun speċifika għal min iwettaq l-offiża, għaliex il-Kummissjoni ma allokatx il-multa.

5. Il-ħames motiv, li jallega li l-Kummissjoni kisret id-drittijiet tad-difiża tar-rikorrenti (ksur ta’ rekwiżit proċedurali essenzjali), għaliex il-Kummissjoni naqset milli tagħti aċċess għal dokumenti essenzjali fi żmien xieraq.

6. Is-sitt motiv, li jallega li l-Qorti Ġenerali għandha tagħti lil GS Group il-benefiċċju ta’ kull tnaqqis fil-multa imposta bid-deċiżjoni kkontestata li jista’ jiġi konċess lil Prysmian.

(1) ĠU Edizzjoni Speċjali bil-Malti, Kapitolu 8, Vol. 2, p. 205
MT Il-Ġurnal Uffiċjali tal-Unjoni Ewropea C 292/50

Rikors ippreżentat fl-24 ta’ Ġunju 2014 – Holistic Innovation Institute vs Il-Kummissjoni

(Kawża T-468/14)

2014/C 292/61

Lingwa tal-kawża: l-Ispanjol

Partijiet

Rikorrenti: Holistic Innovation Institute, SLU (Madrid, Spanja) (rappreżentant: R. Muñiz García, avukat)

Konvenuta: Il-Kummissjoni Ewropea

Talbiet tar-rikorrenti

Ir-rikorrenti titlob lill-Qorti Ġenerali tannulla d-deċiżjoni ta’ esklużjoni tal-kumpannija rikorrenti mill-proġett eDIGIREGION u tikkumpensaha għad-danni kkawżati u tikkundanna lill-konvenuta tħallas l-ammont ta’ EUR 3 0 55 000 jew, sussidjarjament, l-ammont stmat mill-espert tal-qorti, u l-interessi akkumulati b’mod konformi ma’ dak indikat fir-rikors, u barra minn hekk tikkundanna lill-konvenuta għall-ispejjeż.

Motivi u argumenti prinċipali

Dan ir-rikors huwa intiż kontra d-deċiżjoni ta’ rifjut tal-parteċipazzjoni tar-rikorrenti, impriża ddedikata prinċipalment għat-telekomunikazzjoni, għar-riċerka u l-iżvilpp u għas-servizzi ta’ konsulenza fir-rigward tat-telekomunikazzjoni, tar-riċerka u tal-innovazzjoni, fil-proġett Ewropew eDIGIREGION, tas-Seba’ Programm Qafas.

F’dan ir-rigward huwa affermat li r-rikorrenti, sa mill-istabbiliment tagħha, ipparteċipat fit-tħejija tal-proposta għall-proġett eDIGIREGION b’rabta stretta ma’ entitajiet oħra, billi żammet diversi laqgħat fi Brussell u għamlet ħafna konferenzi permezz tat-telefon bejn Lulju 2011 u Jannar 2012, li wasslu sabiex jiġi fformat Konzorju Ewropew, li ppreżenta proposta għall-proġett eDIGIREGION (Realizing the Digital Agenda Through Transnational Cooperation Between Regions). F’din il-proposta għal proġett ir-rikorrenti hija s-soċju numru 5 tal-Konsorzju b’baġit ta’ EUR 4 91 400 u kontribuzzjoni tal-Kummissjoni ta’ EUR 4 38 165 (14,61 % tat-total mitlub).

Insostenn tar-rikors tagħha, ir-rikorrenti tallega li l-argumenti adottati mill-Kummissjoni Ewropea huma kompletament inġustifikati, inkwantu jiksru r-rekwiżit prinċipali neċessarju sabiex din l-istituzzjoni tkun tista’ tiddeċiedi li tissospendi l-parteċipazzjoni ta’ impriża fi proġett evalwat b’mod pożittiv: l-argumenti għandhom ikunu ċari, kompluti u ġġustifikati sewwa.

B’mod speċifiku, ir-rikorrenti tafferma li tinsab tekonoloġikament u operattivament ppreparata sabiex tipparteċipa fil-Konsorzju eDIGIREGION, li hija għandha kapaċità finanzjarja suffiċjenti sabiex tissodisfa l-obbligu tagħha ta’ kofinanzjament u li hija għanda biżżejjed esperjenza fit-tmexxija ta’ proġetti u fl-amministrazzjoni tagħhom.

F’dan ir-rigward, ir-rikorrenti tqis li hemm nuqqas ta’ qbil manifest bejn dak iffirmat mid-Direttur Ġenerali fit-test tal-ittra li tinnotifika s-sospensjoni tal-parteċipazzjoni fil-proġett u l-argumenti fl-anness ta’ din l-ittra.